techiaith/cofnodycynulliad_en-cy huggingface dataset:
English: Yes, I do. I think it's hugely important that we are able to do that. I hear from the Conservative benches that's not sufficient. Well, I've got to remind them they've had seven years of austerity; they're in no position to criticise when it comes to health, education or housing, or anything else for that matter. If they are so concerned about increasing funding in every single area, which they claim to be every year, then perhaps they could prevail on their colleagues in the UK Government to provide more money, or, indeed, to provide the £1.67 billion equivalent that Northern Ireland have had. They are in no position to complain, given the fact that they've proven so ineffective at lobbying their own colleagues in Westminster.
Welsh: Ydw, mi ydwyf. Rwy'n credu ei bod hi'n hynod bwysig ein bod ni'n gallu gwneud hynny. Rwy'n clywed o feinciau'r Ceidwadwyr nad yw hynny'n ddigon. Wel, mae'n rhaid i mi eu hatgoffa eu bod nhw wedi cael saith mlynedd o gyni cyllidol; nid oes ganddyn nhw unrhyw hawl i feirniadu pan ddaw i iechyd, addysg neu dai, nac unrhyw beth arall o ran hynny. Os ydyn nhw'n poeni gymaint am gynyddu cyllid ym mhob un maes, y maen nhw'n honni eu bod yn ei wneud bob blwyddyn, yna efallai y gallent bwyso ar eu cydweithwyr yn Llywodraeth y DU i ddarparu mwy o arian, neu, yn wir, darparu'r hyn sy'n cyfateb i'r £1.67 biliwn y mae Gogledd Iwerddon wedi ei gael. Nid ydyn nhw mewn unrhyw sefyllfa i gwyno, o ystyried y ffaith eu bod nhw wedi bod mor aneffeithiol o ran lobïo eu cydweithwyr eu hunain yn San Steffan.
English: The focus of our international work is clear: to create a more prosperous and sustainable Wales through increased export and investment while increasing Wales's influence and international recognition.
Welsh: Mae pwyslais ein gwaith rhyngwladol yn eglur: creu Cymru fwy llewyrchus a chynaliadwy trwy fwy o allforio a buddsoddiad gan gynyddu dylanwad a chydnabyddiaeth ryngwladol Cymru.
English: I thank the First Minister for that answer. He is aware of my view, of course, that there needs to be a new, comprehensive international policy for Wales now that encompasses everything from trade to international development. I believe that there are many lessons we can learn from other sub-state nations. I know he's reluctant to do so at the moment, because of the ongoing uncertainty around our separation from the European Union, but doesn't he agree that, as a first step to a new, comprehensive international policy for Wales, we need to ascertain our country's global reputation? At the moment, one of the leading global brand industries for nations is the Anholt-GfK Nations Brand Index, and they measure the reputation of Scotland, Northern Ireland and the UK as three different entities. So, will the First Minister seek to have Wales included on that nations global brand index, so that we can have a first step, at least, to ascertaining our global reputation that could then inform a future international policy for our country?
Welsh: Diolchaf i'r Prif Weinidog am yr ateb yna. Mae'n ymwybodol o fy marn i, wrth gwrs, bod angen polisi rhyngwladol cynhwysfawr newydd i Gymru erbyn hyn, sy'n cwmpasu popeth o fasnach i ddatblygu rhyngwladol. Rwy'n credu bod llawer o wersi y gallwn ni eu dysgu gan wledydd is-wladwriaethol eraill. Gwn ei fod yn amharod i wneud hynny ar hyn o bryd, oherwydd yr ansicrwydd parhaus ynghylch ein gwahaniad oddi wrth yr Undeb Ewropeaidd, ond onid yw'n cytuno, fel cam cyntaf tuag at bolisi rhyngwladol cynhwysfawr newydd i Gymru, bod angen i ni wybod beth yw enw da ein gwlad yn fyd-eang? Ar hyn o bryd, un o'r diwydiannau brand byd-eang blaenllaw ar gyfer cenhedloedd yw Mynegai Brand Cenhedloedd Anholt-GfK, ac maen nhw'n mesur enw da yr Alban, Gogledd Iwerddon a'r DU fel tri endid gwahanol. Felly, a wnaiff y Prif Weinidog geisio cael cynnwys Cymru ar y mynegai brand byd-eang cenhedloedd hwnnw, fel y gallwn gael cam cyntaf, o leiaf, at ganfod ein henw da byd-eang a allai wedyn lywio polisi rhyngwladol ar gyfer y dyfodol yn ein gwlad.
English: Could I say, first of all, that we're not waiting to see what happens with Brexit in terms of developing, as he would describe it, international policy? One of the things we know we need to do is to increase our staff presence abroad, working with the UK Government to ensure that we can work with them, but I know that we will need to increase our presence in different countries around the world. That work is ongoing, and I hope to be in a position to make an announcement about that in the very near future. He mentions particularly the Anholt-GfK open nation brands index. We have taken part in that survey in the past. It's expensive. The question for us was, 'What does it deliver for us?' It wasn't clear what it delivered for what it cost us, but what I'll do is I'll write to the Member with more details, just to inform him of the reasoning behind that decision and in order for him to understand why that decision was taken and whether there's scope to look at rejoining the index at some point in the future.
Welsh: A gaf i ddweud, yn gyntaf oll, nad ydym ni'n aros i weld beth fydd yn digwydd gyda Brexit o ran datblygu, fel y byddai ef yn ei ddisgrifio, polisi rhyngwladol? Un o'r pethau y gwyddom fod angen i ni ei wneud yw cynyddu ein presenoldeb staff dramor, gan weithio gyda Llywodraeth y DU i sicrhau y gallwn weithio gyda nhw, ond gwn y bydd angen i ni gynyddu ein presenoldeb mewn gwahanol wledydd ledled y byd. Mae'r gwaith hwnnw yn parhau, ac rwy'n gobeithio bod mewn sefyllfa i wneud cyhoeddiad am hynny yn y dyfodol agos iawn. Mae'n sôn yn benodol am fynegai brandiau cenhedloedd agored Anholt-GfK. Rydym ni wedi cymryd rhan yn yr arolwg hwnnw yn y gorffennol. Mae'n ddrud. Y cwestiwn i ni oedd, 'beth mae'n ei gyflawni i ni?' Nid oedd yn glir beth yr oedd yn ei gyflawni i ni am yr hyn yr oedd yn ei gostio i ni, ond yr hyn a wnaf yw ysgrifennu at yr aelod gyda mwy o fanylion, dim ond i'w hysbysu am y rhesymeg y tu ôl i'r penderfyniad hwnnw ac er mwyn iddo ddeall pam y gwnaed y penderfyniad hwnnw ac a oes cyfle i ystyried ailymuno â'r mynegai ar ryw adeg yn y dyfodol.
English: First Minister, I just heard your previous response. Do you agree with me that we ought to be looking at appointing trade envoys to boost exports to countries outside of the EU? That will, of course, raise Wales's commercial presence and international profile.
Welsh: Prif Weinidog, rwyf newydd glywed eich ymateb blaenorol. A ydych chi'n cytuno â mi y dylem ni fod yn ystyried penodi cynrychiolwyr masnach i roi hwb i allforion i wledydd y tu allan i'r UE? Bydd hynny, wrth gwrs, yn cynyddu presenoldeb masnachol a phroffil rhyngwladol Cymru.
English: Well, we'll have to trade with any country we can around the world, within reason. But the reality is that most of our export market is the European single market. That can't be replaced overnight. We can't start, for example, suddenly to export dairy produce to the US because of the issues that exist there, nor should we try and ignore our biggest market, which is on our doorstep. That doesn't mean, of course, that we are not proactive in developing markets elsewhere. The middle east is one example. The very fact that, working with the airport, we've established a link to Doha from next year; the fact that we have been working to gain trade, for example, in middle eastern countries. We have, for example, a situation where Welsh lamb is the market leader in the United Arab Emirates, something that I and, indeed, the Presiding Officer worked for in order for that to happen. So, it's not the case that we only focus on Europe, but Europe is our most important market by far, and it's not realistic to think that it can be replaced with anything else, particularly in the short term.
Welsh: Wel, bydd yn rhaid i fasnachu ag unrhyw wlad y gallwn ledled y byd, o fewn rheswm. Ond y gwir yw mai marchnad sengl Ewrop yw'r rhan fwyaf o'n marchnad allforio. Ni ellir disodli honno dros nos. Ni allwn ddechrau, er enghraifft, allforio cynnyrch llaeth i'r Unol Daleithiau yn sydyn, oherwydd y materion sy'n bodoli yno, ac ni ddylem ychwaith geisio anwybyddu ein marchnad fwyaf, sydd ar garreg ein drws. Nid yw hynny'n golygu, wrth gwrs, nad ydym yn rhagweithiol o ran datblygu marchnadoedd mewn mannau eraill. Mae'r dwyrain canol yn un enghraifft. Mae'r union ffaith, gan weithio gyda'r maes awyr, ein bod ni wedi sefydlu cysylltiad â Doha o'r flwyddyn nesaf; y ffaith ein bod ni wedi bod yn gweithio i ennill masnach, er enghraifft, yng ngwledydd y dwyrain canol. Mae gennym ni, er enghraifft, sefyllfa lle mae cig oen Cymru yn arwain y farchnad yn yr Emiradau Arabaidd Unedig, rhywbeth y gwnes i ac, yn wir, y Llywydd weithio amdano er mwyn i hynny ddigwydd. Felly, nid yw'n wir ein bod ni'n canolbwyntio ar Ewrop yn unig, ond Ewrop yw ein marchnad bwysicaf o bell ffordd, ac nid yw'n realistig meddwl y gellir ei disodli gydag unrhyw beth arall, yn enwedig yn y tymor byr.
English: Well, improving the nation's mental health is one of five priorities specifically included in 'Prosperity for All', and we have committed in our draft budget to provide an additional £40 million for mental health services over the next two years.
Welsh: Wel, mae gwella iechyd meddwl y genedl yn un o bum blaenoriaeth a gafodd eu cynnwys yn benodol yn 'Ffyniant i Bawb', ac rydym ni wedi ymrwymo yn ein cyllideb ddrafft i ddarparu £40 miliwn ychwanegol ar gyfer gwasanaethau iechyd meddwl dros y ddwy flynedd nesaf.
English: First Minister, I'm really glad that supporting innovative ways of delivering mental health services is also a strand of 'Our Valleys, Our Future'. Cwm Taf university health board has the highest number of people taking antidepressants - one in six of the population - and that actually reaches a staggering one in three in the town of Mountain Ash in my constituency of Cynon Valley. I recently met with Valleys Steps, an organisation that I've been championing since I was elected as AM for Cynon Valley. They're carrying out a pilot based on promoting alternatives to medication, but are concerned that funding for the project may not be carried forward. Can the Welsh Government commit to continue funding for this project for an adequate period to enable it to promote non-medication alternatives?
Welsh: Prif Weinidog, rwy'n wirioneddol falch bod cefnogi ffyrdd arloesol o ddarparu gwasanaethau iechyd meddwl hefyd yn elfen o 'Ein Cymoedd, Ein Dyfodol'. Bwrdd iechyd prifysgol Cwm Taf sydd â'r nifer fwyaf o bobl sy'n cymryd cyffuriau gwrth-iselder - un o bob chwech o'r boblogaeth - ac mae hynny'n cyrraedd cyfran syfrdanol o un o bob tri yn nhref Aberpennar yn fy etholaeth i yng Nghwm Cynon. Cefais gyfarfod yn ddiweddar â Valley Steps, sefydliad yr wyf i wedi bod yn ei hyrwyddo ers cael fy ethol yn AC dros Gwm Cynon. Maen nhw'n cynnal treial yn seiliedig ar hyrwyddo dewisiadau ar wahân i feddyginiaeth, ond yn pryderu efallai na fydd cyllid ar gyfer y prosiect yn cael ei barhau. A all Llywodraeth Cymru ymrwymo i barhau'r cyllid ar gyfer y prosiect hwn am gyfnod digonol i'w alluogi i hyrwyddo dewisiadau ar wahân i feddyginiaeth?
English: Can I thank the Member for the question? I can say that I do understand that Cwm Taf university health board is working collaboratively with the Valleys Steps programme, and my officials are in discussions with the health board over its ongoing work with the programme. I hope that a resolution can be achieved soon.
Welsh: A gaf i ddiolch i'r Aelod am y cwestiwn? Gallaf ddweud fy mod i'n deall bod bwrdd iechyd prifysgol Cwm Taf yn gweithio ar y cyd â rhaglen Valleys Steps, ac mae fy swyddogion mewn trafodaethau gyda'r bwrdd iechyd ynghylch ei waith parhaus gyda'r rhaglen. Rwy'n gobeithio y gellir dod o hyd i ateb yn fuan.
English: First Minister, I was very pleased to hear that the health Cabinet Secretary and the education Secretary announced additional investment for child and adolescent mental health services in schools. I do hope that we'll be seeing some of this benefit in places like Aberdare.
Welsh: Prif Weinidog, roeddwn i'n falch iawn o glywed bod Ysgrifennydd y Cabinet dros Iechyd a'r Ysgrifennydd dros addysg wedi cyhoeddi buddsoddiad ychwanegol ar gyfer gwasanaethau iechyd meddwl plant a'r glasoed mewn ysgolion. Rwy'n gobeithio y byddwn ni'n gweld rhywfaint o'r budd hwn mewn mannau fel Aberdâr.
English: Yes. Of course, every secondary school has a school counsellor, but there is a reluctance amongst some to go and see that counsellor for fear that others will find out. I think that is an issue that - . Well, I'm aware that that's an issue for some teenagers. So, being able to extend the reach of CAMHS beyond its traditional areas to look at preventative work, I think, is hugely important. Given the pressures that teenagers are under - . When I was a teenager, what happened at school didn't follow you home at night; it does now - through social media. I've seen it with my own eyes with my own children, the kind of stuff that is out there on social media. That's why, of course, it's so important that we have in place a system that didn't exist when I was in school, but is needed now for many teenagers, to provide them with the support that they need, both in school and outside.
Welsh: Ie. Wrth gwrs, ceir cwnselydd ysgol ym mhob ysgol uwchradd, ond mae amharodrwydd ymhlith rhai i fynd i weld y cwnselydd hwnnw rhag ofn y bydd pobl eraill yn dod i wybod. Credaf fod hwnnw'n fater sy'n - . Wel, rwy'n ymwybodol bod honno'n broblem i rai pobl yn eu harddegau. Felly, mae gallu ymestyn cyrhaeddiad CAMHS y tu hwnt i'w feysydd traddodiadol i ystyried gwaith ataliol, rwy'n credu, yn eithriadol o bwysig. O ystyried y pwysau sydd ar bobl yn eu harddegau - . Pan oeddwn i yn fy arddegau, nid oedd yr hyn a oedd yn digwydd yn yr ysgol yn eich dilyn chi adref gyda'r nos; mae hynny'n digwydd nawr - trwy gyfryngau cymdeithasol. Rwyf wedi ei weld â'm llygaid fy hun gyda fy mhlant fy hun, y math o bethau sydd allan yno ar gyfryngau cymdeithasol. Dyna pam, wrth gwrs, mae hi mor bwysig bod gennym ni system nad oedd yn bodoli pan oeddwn i yn yr ysgol, ond sydd ei hangen nawr i lawer o bobl yn eu harddegau, i roi'r gefnogaeth sydd ei hangen arnynt, yn yr ysgol a'r tu allan iddi.
English: There are five local development plans that have been adopted in north Wales, and we expect two other authorities - namely Wrexham and Flintshire - to adopt their plans by the year 2020.
Welsh: Mae pum cynllun datblygu lleol wedi'u mabwysiadu yn y gogledd, ac mae disgwyl i'r ddau awdurdod arall - sef Wrecsam a sir y Fflint - fabwysiadu eu cynlluniau nhw erbyn y flwyddyn 2020.
English: Well, it is five years since the Planning Inspectorate insisted, or rather rejected Wrexham's LDP, and also told Denbighshire and Conwy that there wasn't sufficient housing in their development plans. That decision was based on the population forecasts of the Government, but now, of course, the census has demonstrated that those projections were erroneous and that we didn't need to increase the number of houses in those plans. Indeed, the original Wrexham LDP was quite close to the mark in terms of the numbers, but the cost of having to redo the LDP in Wrexham alone has been over £200,000. So, who, in your view, should be compensating Wrexham council for that process and for forcing them to return and rerun a process that was clearly unnecessary, was erroneous and was a complete waste of time?
Welsh: Wel, mae hi yn bum mlynedd erbyn hyn ers i'r Arolygiaeth Gynllunio fynnu bod Wrecsam, neu wrthod cynnig cynllun datblygu lleol Wrecsam, a hefyd ddweud wrth sir Ddinbych a Chonwy nad oes digon o dai yn eu cynlluniau datblygu nhw. Roedd y penderfyniad hwnnw, wrth gwrs, wedi'i seilio ar ragolygon poblogaeth gan y Llywodraeth, ond erbyn hyn, wrth gwrs, mae'r cyfrifiad wedi dangos i ni fod y rhagolygon hynny yn wallus ac nad oedd angen cynyddu y nifer o dai yn y cynlluniau datblygu hynny. Yn wir, mae'n debyg bod cynllun datblygu lleol gwreiddiol Wrecsam yn reit agos ati o safbwynt y niferoedd, ond mae'r gost o orfod ailgynnal cynllun datblygu lleol, yn Wrecsam yn unig, wedi bod dros £200,000. Felly, pwy, yn eich barn chi, a ddylai fod yn digolledu cyngor Wrecsam am y broses yna ac am eu gorfodi nhw i fynd yn ôl a rhedeg proses a oedd yn amlwg yn ddiangen, a oedd yn wallus, ac a oedd yn wastraff amser llwyr?
English: Well, there is a process that, according to the law, has to be followed. If I remember rightly, it is possible for local authorities to bring their own figures forward as regards housing, if they believe that the target they have been set by the Welsh Government is inaccurate. That was true at one point and I believe that that is still true now. But, of course, Wrexham is now in a position - if I understand the situation properly - where they are targeting 2019 for the adoption of that plan, and it is important that they do adopt the plans.
Welsh: Wel, mae yna broses, yn ôl yn gyfraith, sydd yn rhaid ei dilyn. Mae'n rhaid i mi ddweud, wrth gwrs, os cofiaf i'n iawn, ei bod hi'n bosib i awdurdodau lleol ddod â'u ffigyrau eu hunain ymlaen ynglŷn â thai os maen nhw'n meddwl bod y targed maen nhw wedi'i gael gan Lywodraeth Cymru yn anghywir. Roedd hynny'n wir ar un adeg; rwy'n dal i gredu ei fod e'n wir nawr. Ond, wrth gwrs, nawr mae Wrecsam mewn sefyllfa lle, os deallaf i'n iawn, maen nhw'n targedu gwanwyn 2019 er mwyn mabwysiadu'r cynllun ei hun. Mae e'n hollbwysig, wrth gwrs, fod cynlluniau gan awdurdodau lleol.
English: Llyr is quite right to raise this, because we've got issues in Aberconwy now as a result of your Government's policy as regards technical advice note 1, where planning officers are actually interpreting that TAN 1 has much stronger weightings than any other of the TANs. We've got applications coming forward now on land that's not even in our LDP, making an absolute mockery of Conwy council having deposited its LDP with the Welsh Government. I would ask you, First Minister, will you look at this? Because it really is impacting on our few remaining greenfield sites, and frankly, developers are looking now to be able to land bank, to the detriment of our local communities. We haven't got the health services. We haven't got the education facilities, and there aren't places in the schools. The whole thing is a fiasco, and I would ask you, as your responsibility as the First Minister, to really look at this and perhaps provide this Chamber with some ways forward that you're going to change things as regard the weightings given to TAN 1.
Welsh: Mae Llyr yn gwbl gywir i godi hyn, oherwydd mae gennym ni broblemau yn Aberconwy erbyn hyn o ganlyniad i bolisi eich Llywodraeth ynghylch nodyn cyngor technegol 1, lle mae swyddogion cynllunio yn dehongli bod gan y TAN 1 hwnnw bwysoliadau llawer cryfach nag unrhyw un o'r nodiadau cyngor technegol eraill. Mae gennym ni geisiadau sy'n cael eu cyflwyno nawr ar dir nad yw hyd yn oed yn ein CDLl, sy'n gwneud y ffaith fod Cyngor Conwy wedi adneuo ei CDLl gyda Llywodraeth Cymru yn destun sbort. Hoffwn ofyn i chi, Prif Weinidog, a wnewch chi edrych ar hyn? Oherwydd mae wir yn effeithio ar yr ychydig safleoedd maes glas sydd gennym yn weddill, ac a dweud y gwir, mae datblygwyr yn ceisio bancio tir erbyn hyn, sy'n anfanteisiol i gymunedau lleol. Nid yw'r gwasanaethau iechyd gennym ni. Nid yw'r cyfleusterau addysg gennym ni, ac nid oes lleoedd yn yr ysgolion. Mae'r holl beth yn llanast, ac rwy'n gofyn i chi, fel eich cyfrifoldeb chi fel Prif Weinidog, i ystyried hyn o ddifrif ac efallai rhoi rhai ffyrdd ymlaen i'r Siambr hon eich bod chi'n mynd i newid pethau o ran y pwysoliadau a roddwyd i TAN 1.
English: Well, TAN 1 is being looked at at the moment, but, I have to say, these are matters largely for the council. If there are planning applications that are coming forward on land where that land is not allocated for that particular use in the LDP, the council isn't obliged to give planning permission. The councils do have to take responsibility themselves for the decisions that they take, but, however, she did mention TAN 1, and the Minister informs me that TAN 1 is being examined at the moment.
Welsh: Wel, mae TAN 1 yn cael ei ystyried ar hyn o bryd, ond, mae'n rhaid i mi ddweud, materion i'r cyngor yw'r rhain i raddau helaeth. Os oes ceisiadau cynllunio sy'n cael eu cyflwyno ar dir lle nad yw'r tir hwnnw wedi ei ddyrannu ar gyfer y defnydd penodol hwnnw yn y CDLl, nid yw'r cyngor o dan unrhyw rwymedigaeth i roi caniatâd cynllunio. Mae'n rhaid i'r cynghorau gymryd cyfrifoldeb eu hunain am y penderfyniadau y maen nhw'n eu gwneud, ond, fodd bynnag, fe wnaeth hi grybwyll TAN 1, ac mae'r Gweinidog yn fy hysbysu bod TAN 1 yn cael ei archwilio ar hyn o bryd.
English: Well, for example, over 1,400 people in Pembrokeshire are signed up to Farming Connect to learn more about improving the profitability, competitiveness and environmental performance of their businesses. Of course, we still urge the United Kingdom Government to ensure that there won't be any barriers to the ability of the farmers of Pembrokeshire to sell in the single market.
Welsh: Wel, er enghraifft, mae dros 1,400 o bobl yn sir Benfro wedi cofrestru gyda Cyswllt Ffermio i ddysgu mwy am wella proffidioldeb, cystadleurwydd a pherfformiad amgylcheddol eu busnesau. Wrth gwrs, rydym ni'n dal i bwyso ar Lywodraeth y Deyrnas Unedig er mwyn sicrhau nad oes unrhyw rwystrau o gwbl ynglŷn â gallu ffermwyr sir Benfro i werthu yn y farchnad sengl.
English: One way to support the agricultural industry in Pembrokeshire is not to introduce nitrate vulnerable zones in Wales. Given the importance of this issue and the negative impact that such a policy could have on the agricultural industry, can you give us an update on the Welsh Government plans for nitrate vulnerable zones in Wales? And can you confirm that a statement on this issue will be made to this Chamber, and when will that happen?
Welsh: Prif Weinidog, un ffordd i gefnogi'r diwydiant amaethyddol yn sir Benfro yw peidio â chyflwyno parthau perygl nitradau yng Nghymru. O ystyried pwysigrwydd y mater hwn, a'r effaith negyddol y gall polisi fel hwn ei gael ar y diwydiant amaethyddol, a allwch chi roi diweddariad inni ar gynlluniau Llywodraeth Cymru ar gyfer parthau perygl nitradau yng Nghymru? A allwch chi gadarnhau y bydd datganiad ynglŷn â'r mater yma yn cael ei gyflwyno yn y Siambr hon, ac, felly, pryd y bydd hynny?
English: There were very many representations made - over 250. They are more detailed than would usually be expected in this situation, and a summary of all those will be published erelong. The review of the NVZ is statutory under the nitrates directive, and, of course, that has to be considered in the context of pollution as well. So, striking the balance is what's vital here. Of course, we want to ensure that the decision that is made ensures that we do strike that balance between reducing pollution and, of course, ensuring that any changes are not excessive in relation to farming.
Welsh: Roedd yna lawer o ymatebion i'r ymgynghoriad - dros 250. Mae yna lot fawr o - . Maen nhw'n fwy manwl hefyd na beth a fyddai'n arferol mewn sefyllfa fel hon. Bydd crynodeb o'r ymatebion hynny yn cael ei gyhoeddi cyn bo hir. Mae adolygiad o'r NVZ yn rhywbeth sydd yn statudol o dan y gyfarwyddeb nitrates, ac mae'n rhaid, wrth gwrs, i hyn gael ei ystyried yn fwy eang ynglŷn â llygredd hefyd. Felly, creu'r cydbwysedd sy'n hollbwysig fan hyn. Wrth gwrs, rydym ni'n moyn sicrhau bod y penderfyniad sy'n cael ei wneud yn sicrhau bod y cydbwysedd hwnnw yn digwydd, sef y cydbwysedd rhwng lleihau llygredd, a hefyd, wrth gwrs, sicrhau nad oes unrhyw newidiadau yn ormodol ynglŷn â ffermio.
English: Finally, Simon Thomas.
Welsh: Ac, yn olaf, Simon Thomas.